ได้ลองกินราเมงซุปกระดูกหมูของทางร้าน ปรากฎว่ามัน...มันมาก แม้จะเป็นธรรมชาติของราเมนประเภทนี้ แต่รู้สึกว่าราเมนที่ร้านทำได้มันล้นเกินจนเลี่ยน เอาเป็นว่าหลังจากกินรู้สึกกรดไหลย้อนขึ้นมา ทรมานไปทั้งคืนเลยทีเดียว เนื่องด้วยน้ำซุปที่เห็นมันลอย + หอมใหญ่ (คิดว่าผัดเนยด้วย) ลอยหน้ามาอีก ชาชูก็ดูเหมือนเป็นหมูสามชั้นที่มีมันสักสองชั้นได้ เส้นราเมนเป็นแบบเส้นใหญ่ รู้สึกว่าลวกนิ่มไปหน่อย ราคาค่อนข้างแพงแต่ก็ให้เยอะ ไม่ต้องกลัวว่าจะไม่อิ่ม เพราะคุณจะอิ่มจนล้นนนน *_*

ส่วนตัวเคยกินราเมงร้านดังๆที่ญี่ปุ่นหลายร้าน ซึ่งก็มีสไตล์ราเมงซุปกระดูกหมูด้วย แต่เขาไม่ทำมันขนาดนี้ คือ อร่อยได้โดยรสชาติที่ซับซ้อนในตัวซุปนั้นเอง เช่น ร้าน Ichiran เป็นต้น

ยังไงก็เข้าใจว่าราเมนแบบนี้เป็นสูตรของทางร้านที่ทำสไตล์นี้ แต่มันไม่ถูกปาก ไม่ถูกกระเพาะเราด้วย เพื่อสุขภาพที่ดี ไม่มีอาการกรดไหลย้อน คงไม่มีโอกาสได้ทานร้านนี้อีก นี่คือความเห็นส่วนตัว บางคนอาจจะชอบก็ได้ ลองดูแล้วกันค่ะ